經數 : 一五七九

經名 : 瑜伽師地論卷第六十三

頁數 : 六五一

上          欄

界諸心心1法. 或有未發趣故名不定地.

謂受欲者. 或有散亂故名不定地. 謂始業

者雖修習定而於五欲其心流散. 或有太

聚故名不定地. 謂始業者於內境界略聚

其心便生比沒. 或未得故名不定地. 謂卽

散心相應諸法. 或未圓滿故名不定地. 謂

未證得加行究竟作意. 或雜染故名不定

地. 謂雖證得加行究竟果作意. 而於彼定

多生愛味. 或不自在故名不定地. 謂卽由

彼染汚心故不得自在. 或不2淸淨. 故名

不定地. 謂未永害煩惱隨眠. 或出定故名

不定地. 謂從已得摩地起而不退失. 或

有退故名不定地. 謂從所得三摩地退

復次此中依止初不定地. 爲安住心. 應正

取相. 謂靑瘀相. 或膿爛相. 廣說如前. 依止

第二不定地故爲得作意. 應勤修習. 依止

第三不定地故爲得根本. 應勤修習. 依止

第四現在前故最初應正安住其念. 爲無

亂故. 略攝其心. 由正知故速疾攝受. 依止

第五現在前故應當思惟淨妙之相. 又應善

達比沒之相. 依止第六現在前故於師敎

授能不忘失. 應當安住猛利護念如理方

便. 應當無間殷重修習. 依止第七現在前

故. 應於微劣所得定中不生喜足. 依止第

八現在前故. 於諸雜染應觀過失. 設生愛

味所有雜染. 尋卽除遣不應戀著. 依止第

九現在前故. 於三摩地應無間修. 又應善

3巧通達其相. 依止第十現在前故 當猛

利修諦善巧. 依第十一現在前故. 爲令不

中          欄

退應不放逸. 依第十二現在前故. 卽爲彼

事應修遠離如理作意. 應隨順前修習無

間殷重方便. 於此地中餘決擇文更不復

現

攝決擇分中有心地

如是已說非三摩□多地決擇. 有心地決擇

我今當說. 當知諸心差別而轉略由五相.

一由世俗道理建立故. 二由勝義道理建

立故. 三由所依能依建立故. 四由俱有建

立故. 五由染淨建立故

云何世俗道理建立. 謂依世俗道理建立諸

心差別轉義. 當知如前意地已說

勝義道理建立差別我今當說. 云何名爲

勝義道理建立差別. 謂略有二識. 一者阿

賴耶識. 二者轉識. 阿賴耶識是所依. 轉識是

能依. 此復七種. 所謂眼識乃至意識. 譬如水

浪依止4暴流. 或如影像依止明鏡. 如是

名依勝義道理建立所依能依差別

復次此中諸識皆名心意識. 若就最勝. 阿賴

耶識名心. 何以故. 由此識能集聚一切法

種子故. 於一切時緣執受境. 緣不可知

一類器境. 末那名意. 於一切時執我我所

及我慢等. 思量爲性. 餘識名識. 謂於境界

了別爲相. 如是三種. 有心位中心意意識.

於一切時俱有而轉. 若眼識等轉識不起.

彼若起時應知彼增俱有而轉. 如是或時四

識俱轉. 乃至或時八識俱轉. 又一意識於一

時間. 分別一境或二或多自境他境. 故說意

識不可思議. 問若彼末那於一切時思量爲

下          欄

性相續而轉. 如世尊說. 出世末那云何建

立. 答名假施設. 不必如義. 又對治彼遠

離顚倒正思量故. 卽此末那任持意識令

分別轉. 是故說爲意識所依. 又諸轉識或於

一時一切唯與樂受相應俱有而轉. 或於

一時亦有苦受. 或於一時亦有不苦不樂

等受相應俱轉. 阿賴耶識相應受. 於一切時

唯是不苦不樂. 唯是異熟生. 此於一切識流

轉時. 或樂俱行或苦俱行. 或非苦樂俱行位

中□相續流. 乃至命終無有斷絶. 所餘三

受當知思惟之所引發. 非是俱生. 時時作

意引發現前. 彼俱生受極微細故難可分別.

如是等類當知. 是名勝義道理建立諸識

俱有差別

復次阿賴耶識無有煩惱而共相應. 末那□

與四種任運煩惱相應. 於一切時俱起不

絶. 謂我我所行薩迦耶見我慢我愛不共無

5明. 是諸煩惱與善不善記識俱而不相

違. 其性唯是隱沒無記任運而起. 當知諸餘

分別所起. 隨衆緣力差別而轉. 又與末那

相應俱有遍行任運四種煩惱. 世間治道尙

不能爲損伏業治. 何以故. 已離欲者猶現

行故. 隨所生處是諸煩惱卽此地攝. 當知

此地已離欲者. 此地煩惱現行不絶. 何以故.

此諸煩惱唯阿賴耶識識種子所引. 於一切時

任運而生. 非所對治及能對治境界緣力差

別轉故. 諸離欲者世間治道. 若現在前若不

現前. 此諸煩惱現行不絶. 若諸有學已見[&FFFF]#

者. 出世間道現在前時. 此諸煩惱不得現

經數 : 一五七九

經名 : 瑜伽師地論卷第六十四

頁數 : 六五二

上         欄

行. 從彼出已還復現行. 善通達故未永斷

故. 若諸無學. 此一切種皆不現行. 是諸煩惱

當知唯離非想非非想處欲1故. 一時頓斷.

非如餘惑漸漸而斷. 如是等類當知. 是名

建立雜染淸淨差別. 於此地中餘決擇文.

更不復現

2決擇分中無心地

如是已說有心地決擇. 無心地決擇我今

當說. 問心3不生因凡有幾種. 由幾種因

心不得生. 答心不生因略有七種. 由此

因故心不得生. 何等爲七. 謂緣闕故心

不得生. 如是作意闕故未得故. 相違故斷

故. 滅故已生故. 心不得生

云何由緣闕故心不得生. 謂內眼處壞. 若

外色處不現在前. 廣說乃至內意處壞. 若

外法處不現在前. 爾時由彼所生眼識乃至

意識終不得生. 如是名爲由緣闕故心不

得生

云何作意闕故心不得生. 謂雖有內眼處

不壞外色處現前. 廣說乃至內意處不壞外

法處現前. 若無能生作意正起. 爾時由彼

所生眼識乃至意識終不得生. 如是名爲

作意闕故心不得生

云何由未得故心不得生. 謂如有一於下

欲界思惟[&FFFF]#相. 於初靜慮思惟靜相. 爲欲

證得初靜慮故. 若於此道不極作意. 若修

若習若多修習. 不善修故於初靜慮未能

證得. 由未得故初靜慮俱心不得生. 又如

有一於初靜慮第二第三第四靜慮. 空無邊

中       欄

處. 識無邊處. 無所有處. 思惟[&FFFF]#相. 於第二

靜慮乃至非想非非4想處. 思惟靜相. 如前

廣說. 又如有一遍於一切薩迦耶中思惟

苦相. 於薩迦耶滅涅槃界思惟靜相. 爲斷

一切薩迦耶故. 爲欲證得涅槃界故. 若於

此道不極作意若修若習若多修習. 不善

修故不能盡證一切涅槃. 由未證故於諸

結縛及與隨5眠隨煩惱纏. 永解脫心便不

得生. 如是名爲由未得故心不得生. 云

何由相違故心不得生. 謂如有一觸能

隨順樂受諸觸. 受樂受時樂相應心現

在前. 爾時苦受非苦樂受相應之心. 以相違

故便不得生. 如是若觸能順苦受不苦不

樂受觸. 如前廣說. 爾時樂受非苦樂受樂受

苦受相應之心. 以相違故便不得生. 又如

有一貪纏所纏貪纏相應心現在前. 爾時瞋

6纏相應之心. 以相違故便不得生. 如是

若有瞋纏所纏. 廣說乃至爾時貪纏相應之

心. 以相違故便不得生. 如是名爲由相

違故心不得生. 云何斷故心不得生. 謂

如有一由善修習八聖支道故. 證得無餘

貪欲瞋□愚癡永盡. 彼於爾時有貪有瞋

有癡心等隨一心7法. 諸隨煩惱所染汚心.

彼由心已斷已遍知故皆不得生. 如是名爲

由永斷故心不得生

何滅故心不得生. 謂如有一生無想天

入無想定入滅盡定. 於其中間經爾所時.

由斷滅故心不得生. 又如有一於無餘依

涅槃界中已般涅槃. 彼於爾時畢竟滅故心

下         欄

不得生. 如是名爲由滅盡故心8不得生

云何由已生故心不得生. 所謂一切已生

之心於現在生. 刹那已後必成滅法. 彼現

在時由已生故便不可生. 後若滅已亦已

生故終9不可生. 如是名爲由已生故心

不得生

應知由此七因緣故心不得生. 與此相違

七因緣故. 隨10其所應諸心得生. 謂緣不闕

故. 作意不闕故. 已證得故. 不相違故. 未斷

滅故. 未滅盡故. 未已生故. 於此地中餘

決擇文更不復現11

瑜伽師地論卷第六十三

瑜伽師地論卷第六十四

彌勒菩薩說

*三藏法師玄□奉  詔譯

攝決擇分中聞所成慧地

如是已說無心地決擇. 聞所成慧地決擇我

今當說. 謂由五處觀察所歸乃可歸依. 一

由身業淸淨故. 二由語業淸淨故. 三由意

業淸淨故. 四由於諸有情起大悲故. 五由

成就無上法故. 問歸依有幾種. 何緣但有

爾所歸依. 齊何緣故說能歸依. 云何修行

歸依之行. 何等歸依所得功德. 答歸依有三

種. 謂佛法僧. 四緣故有爾所歸依. 一由如

來性極調善故. 二於一切種所調能調善方

便故. 三具大悲故. 四以一切財而興供養

經數 : 一五七九

經名 : 瑜伽師地論卷第六十四

頁數 : 六五三

上           欄

未將爲喜. 要以正行而興供養乃生歡

喜. 由如是故彼所立法. 彼弟子衆皆可歸

依. 齊四緣故說能歸依. 一知功德故. 二

知差別故. 三自誓願故. 四更不說有餘大

師故. 當知歸依有四正行. 一親近善士. 二

聽聞正法. 三如理作意. 四法隨法行. 若有

成就此四正行乃名歸依. 當知復有四種

正行. 一諸根不掉. 二受學學處. 三悲愍有

情. 四應時時間於三寶所勤修供養. 受歸

依者獲四功德. 一獲廣大福. 二獲大歡喜.

三獲三摩地. 四獲大淸淨. 復獲四德. 一大

護圓滿. 二於一切種邪信解障. 皆得輕微或

永滅盡. 三得入聰叡正行正至善士衆中. 所

謂大師同梵行者. 四爲於聖敎淨信諸天

歡喜愛念. 謂彼天衆心生歡喜唱如是言.

我等成就三歸依故. 從彼處沒來生此間.

是諸人等今旣成就多住歸依. 亦當來我

1衆同分中

復次由六種相. 佛法僧寶差別應知. 一由

相故. 二由業故. 三信解故. 四修行故. 五隨

念故. 六生福故

云何2相故三寶差別. 謂自然覺悟. 是佛

寶. 覺悟果相. 是法寶. 隨他所敎3正修行

想是僧寶

云何業故三寶差別. 謂轉正敎業. 是佛寶.

捨煩惱苦所緣境業. 是法寶. 勇猛增長對.

是僧寶

云何信解故三寶差別. 謂於佛寶應樹親近

承事信解. 於法寶所應樹希心證得信解.

中          欄

於僧寶所應樹和合同一法性共住信解

云何修行故三寶差別. 謂於佛寶應修供

養承事正行. 於法寶所應修瑜伽方便正

行. 於僧寶所應修共受財法正行

云何隨念故三寶差別. 應以餘相隨念佛

寶. 應以餘相. 隨念法寶. 應以餘相隨念

僧寶. 謂是世尊乃至廣說

云何生福故三寶差別. 謂於佛寶依一有

情生最勝福. 於法寶所卽依此法生最勝

福. 於僧寶所依多有情生最勝福

復次由五法故沙門婆羅門勝劣差別. 何等

五法. 一者聞法. 二者戒法. 三攝受法. 四受用

法. 五證得法. 謂婆羅門所有聞法. 義虛劣故

不示他故文句隱故. 是其下劣. 沙門聞法與

此相違. 故是勝妙. 又婆羅門所有戒法. 隨

何隨分隨其差別開許害等. 故是下劣. 沙

門戒法與此相違. 故是勝妙. 又婆羅門所攝

受法. 攝受障道田事宅事財貨事等. 又復

攝受妻子奴婢□僕等類. 故是下劣. 沙門所

有攝受之法. 除離苦法更無所有. 故是勝

妙. 又婆羅門所受用法. 受用障道塗4飾香

□莊嚴具等. 又現受用歌舞作倡戱笑等事.

又現受用□欲等法. 故是下劣. 沙門所有受

用之法. 受用無罪正聞思修所成智慧. 是故

勝妙. 又婆羅門所有證法. 但以梵世爲究

竟故. 復退還故雜染汚故有苦惱故. 是其

下劣. 沙門證法以般涅槃爲究竟故. 無退

轉故一向離垢故一向安樂故. 當知勝妙

復次欲心有五. 一攝受心. 二受用心. 三戱樂

下        欄

心. 四９乏解了心. 五名聲心. 有心亦五. 一法

爾心. 二祈願心. 三愚癡心. 四厭患心. 五思擇

心. 梵行心亦五. 一唯心心. 二趣：向心. 三現

得心. 四後得心. 五思擇當得心. 復有差別.

謂假名心. 第一義心. 彼觀察心. 無方便心. 有

方便心. 如本地分中已說. 五明處其內明處.

於諸明處諸論諸宗爲最爲勝. 何以故. 由

四淸淨淸淨義故. 一攝一切染淨義淸淨

故. 二卽此義非他論所制伏淸淨故. 三卽

此義易可入淸淨故. 四旣得入已正行不

壞淸淨故

復次諸佛聖敎若欲略釋. 由六種理門應

隨決了. 一眞義理門. 二證得理門. 三敎導理

門. 四遠離二邊理門. 五不可思議理門. 六意

趣理門. 此中前三理門. 由後三理門應隨決

了. 謂眞隨理門. 由遠離二邊理門應隨決

了. 證得理門. 由不可思議理門應隨決了.

敎導理門. 由意趣理門應隨決了. 此中眞

義卽是理門. 是故名爲眞義理門. 乃至意趣

卽是理門. 是故名爲意趣理門. 理門義者. 謂

於彼彼無顚倒性. 如其實性離顚倒性

復次應知眞義略有六種. 謂世間；所成眞

實. 乃至所知障淨智所行眞實. 安立眞實. 非

安立眞實. 前四眞實. 應知如前菩薩地中已

廣分別. 云何安立眞實. 謂四聖諦. 苦由苦故

乃至道由道故. 所以者何. 以略安立三種

世俗. 一世間世俗. 二道理世俗. 三證得世俗.

世間世俗者. 所謂安立宅舍甁Ｃ軍林數等.

又復安立我有情等. 道理世俗者. 所謂安立

經數 : 一五七九

經名 : 瑜伽師地論卷第六十四

頁數 : 六五四

上         欄

蘊界處等. 證得世俗者. 所謂安立預流果等

彼所依處. 又復安立略有四種. 謂如前說.

三種世俗. 及與安立勝義世俗. 卽勝義諦.

由此諦義不可安立. 內所證故. 但爲隨順

發生此智是故假立. 云何非安立眞實. 謂諸

法眞如

云何證得. 謂若略說有四證得. 一諸有情業

果證得. 二聲聞乘證得. 三獨覺乘證得. 四大

乘證得

有情業果證得者. 謂由所作淨不淨業. 自所

作業爲依因故. 諸有情類於五趣等生死

海中. 感異熟果受異熟果. 聲聞乘證得者.

謂先受歸依. 乃至沙門莊嚴爲1依因故. 有

五種證得. 一地證得. 二智證得. 三淨證得. 四

果證得. 五功德證得. 地證得者. 謂有三地.

一見地. 二修地. 三究竟地. 智證得者. 謂九

智. 一法智. 二種類智. 三苦智. 四集智. 五滅

智. 六道智. 七此後所得世俗智. 八盡智. 九無

生智. 淨證得者. 謂四證淨. 果證得者. 謂四沙

門果. 功德證得者. 謂無量解脫. 勝處遍處. 無

諍願智. 無□解神通等. 如是一切. 應知如

前已廣分別. 又聲聞乘證得因者. 謂得世

2間離欲之道. 順解脫分. 順決擇分所有善

根. 獨覺乘證得者. 謂略有三種. 一先已得

順決擇分善根證得. 二先已得證得證得.

三先未得證得證得. 前二證得名爲獨勝.

最後證得名麟角喩

大乘證得者. 謂發心證得. 大悲證得. 波羅蜜

多證得. 攝事證得. 地證得. 於五無量隨至

中          欄

眞如證得. 不可思議威德信解證得. 不共佛

法證得等. 如是一切. 應知如前菩薩地中

已廣分別. 云何敎導. 謂由三處所攝敎導.

一由藏所攝. 二由摩□理迦所攝. 三由二

所攝. 藏所攝者. 謂聲聞藏及大乘藏. 摩□理

迦所攝者. 謂十七地及四種攝. 二所攝者. 略

有十種. 謂諦相敎. 遍知敎. 永斷敎. 證得敎.

修習敎. 卽彼品類差別敎. 卽彼所攝所依能

依相屬敎. 遍知等障法敎. 遍知等順法敎.

不遍知等遍知等過失功德敎. 如是能攝一

切藏攝及本母攝. 是名總略摩□理迦

復次敎導略有十二. 所謂事敎. 想差別敎. 觀

自宗敎. 觀他宗敎. 不了義敎. 了義敎. 世俗諦

敎. 勝義諦敎. 隱密敎. 顯了敎. 可記事敎. 不

可記事敎

事敎者. 謂各別說色等眼等諸法體敎. 想差

別敎者. 謂廣宣說諸蘊界處緣起處非處根

諦等. 名想差別. 又復廣說諸念住等. 名想

差別. 又復廣說有色無色. 有見無見. 有對無

對等. 名想差別. 如是無量諸佛世尊廣說

諸法. 想差別敎

觀自宗敎者. 謂契經應誦記別等依止攝釋

宣說開示

觀他宗敎者. 謂七種相. 依止因明□伏他

論建立己論. 七種相者. 謂因明中論體論處

所論據論莊嚴等. 如前廣說

不了義敎者. 謂契經應誦記別等世尊略說.

其義未了應當更釋

了義敎者. 與此相違應知其相

下          欄

世俗諦敎者. 謂諸所有言道可宣一切皆是

世俗諦攝. 又諸所有名3想言說增上所現

4謂相名分別. 如是皆名世俗諦攝

勝義諦敎者. 謂四聖諦敎. 及眞如實際法界

等敎

隱密敎者. 謂從多分聲聞藏敎

顯了敎者. 謂從多分大乘藏敎

可記事敎者. 謂四種法□[&FFFF]#南敎. 卽一切行

無常. 乃至涅槃寂靜. 如是等類所有言敎

不可記事敎者. 謂有問言世間常耶. 此不應

記. 但言我說此不可5記. 乃至問言. 如來死

後有耶無耶. 此不應記. 但言我說此不可

記. 此中應知四因緣故宣說如是不可記

事. 或有無故不可記別. 謂有問言. 我於諸

蘊爲異不異常無常等. 或有能引無義利

故不可記別. 如升攝6波葉喩經中如來自

言. 我所證法乃有爾所而不宣說. 何以故.

彼法不能引義利故. 或有甚深故不可記

別. 謂有問言. 我是有耶. 此不應記. 勿彼卽

於諸蘊執我或離諸蘊而執有我. 又有問

言. 我是無耶. 此不應記. 勿於世俗言說士

夫起損減執如是如來死後有無乃至非有

非無等. 皆甚深故不可記別. 或有其相法

爾建立故不可記. 謂有問言. 諸法眞如於

彼諸法異不異耶. 此不可記. 何以故. 彼相

法爾不可建立異不異故. 應知復有四種

因緣. 如來宣說不可記事. 謂諸外道妄宣說

故. 不如理故. 引無義故. 唯是諍論所依處

故. 有二因緣能引無義. 一者遠離思因果

經數 : 一五七九

經名 : 瑜伽師地論卷第六十四

頁數 : 六五五

上           欄

故. 二者遠離思染淨故

云何遠離二邊. 當知略有六種. 謂遠離增

益非實有邊. 遠離損減眞實有邊. 遠離妄執

1常邊. 遠離妄執斷邊. 遠離受用欲樂邊. 遠

離受用自苦邊. 如是應知如前處處已廣分

別

云何不可思議. 當知略有六種不可思議. 謂

我思議. 有情思議. 世間思議. 有情業果思議.

諸修靜慮靜慮境界. 諸佛世尊諸佛境界. 此

中我思議有情思議世間議. 或依見思議.

或不依見思議. 我思議者. 謂如有一依止

身見如是思議. 我於過去爲曾有耶爲復

無耶. 於三世中乃至廣說. 又復思議. 我是

有色後當有想後當無想. 後當非有想非

無想. 如我有色. 我無色亦爾. 若廣宣說如

梵網經. 如常見論者如是. 斷見論者現法

涅槃見論者當知亦爾. 計前際邊計後際

邊. 如其所應皆當了知. 又復思議. 命卽是

邊. 命異身異. 又此我我遍一切處. 無二無

別無有缺減. 有情思議者. 謂如有一卽依

身見如是思議. 今此有情從何而生. 是諸

有情誰之所作. 乃至有情當何所2往. 是諸

有情何處滅盡. 世間思議者. 謂如有一卽

依身見如是思議. 世間是常乃至廣說. 或

依法性如是思議. 此我法性有情法性世間

法性. 從何而生. 不能唯依法爾道理. 是故

說此名爲思議不思議處. 有情業果思議者.

由四種相不可思議. 謂處所差別故. 事差別

故. 因差別故. 異熟果差別故. 3諸修靜慮靜

中        欄

慮境界由三種相不可思議. 謂眞如甚深義

故. 自在轉故. 無漏界證得故. 諸佛世尊諸佛

境界. 由五種相不可思議. 卽由如先所說

三相. 復由二相. 謂無障故. 成立有情所作

事故

復次當知意趣略有十六. 謂示現意趣乖離

意趣. 勸導意趣. 讚勵意趣. 慶喜意趣. 令人意

趣. 斷疑意趣. 成熟意趣. 等持意趣. 解脫意

趣. 別義相應意趣. 諸能證者發生無罪歡

喜意趣. 諸能聽者於說者所發生尊重意

趣. 法眼□轉意趣. 多修諸善意趣. □伏諸

4相意趣. 云何眞義理門由遠離二邊理門

應隨決了. 謂於安立所有苦諦乃至道諦.

略有四種妄增益邊. 一我增益邊. 二常增益

邊. 三淨增益邊. 四樂增益邊. 如此卽是四種

顚倒. 爲業治彼說四念住及四定智. 由此

因緣所有我見皆是妄執我增益邊. 廣說應

知如前有尋有伺地. 由彼廣辯執有我者

不應理故. 又若略說. 離彼諸蘊生故相故

及業用故. 別有我性不可得故. 又異彼相

安住諸行所有我性. 當知畢竟定無所有.

又彼常性不應進理. 當知如前已廣分別.

又有六種不淨性. 如壁聞地已廣顯示. 又

有三種苦性. 如有尋有伺地已廣顯示. 損減

邊者. 謂卽於彼諸聖諦中. 隨所安立諸諦

相狀. 執爲無性. 顯爲無性. 何以故. 若於諸

諦起損減執. 彼於三量亦住誹謗. 謂現量

比量. 及聖敎量. 亦謗染淨. 是故說此名損

減邊. 若不墮在如是二邊. 彼於諸諦能生

下         欄

信解. 決定通達. 漸次能證究竟淸淨

云何苦諦. 謂生苦等. 廣說如前. 若略說者.

如說一切生雜染事. 皆名苦諦. 云何集諦.

謂說一切煩惱雜染及業雜淅. 皆名集諦. 世

尊就勝唯顯貪愛. 其勝因緣如前應知. 云

何滅諦. 所謂一切煩惱永斷. 又此永斷由八

種相. 如前應知. 此中愛盡離欲者. 此顯有

餘依涅槃界. 永滅涅槃5者. 此顯無餘依涅

槃界. 云何道諦. 謂資糧道若方便道若淸淨

道. 如是一切總略爲一說名道諦. 世尊就

勝依能攝受沙門果證. 但略顯示八聖支

道名爲道諦. 資糧道者. 有十三種. 如聲聞

地已說應知. 方便道者. 若就最勝謂於Ｃ

頂忍世第一法位中. 所有一切諸思住等菩

提分法. 淸淨道者. 謂於見道修道究竟道

中. 卽彼所攝所有一切菩提分法. 究竟道中

所有能引諸功德道. 彼亦皆入道諦數中.

又諸菩薩方便道者. 謂六波羅蜜多所攝. 淸

淨道者. 謂般若波羅蜜多所攝. 此約最勝

說. 非不一切菩提分法皆遍修習. 如世尊

言. 略五取蘊皆名苦者此五取蘊若廣分

別. 如前意地決擇蘊善巧中. 應知其相. 又

苦集諦略有三種. 謂欲色無色繫差別故. 又

於十方無邊世界有差別故其量無邊. 對

治此故應知滅諦道諦差別. 又此諸諦建立

次第. 廣分別義如前應知

復次卽此諸諦爲據爲依爲建立處. 立十

三6種7補特伽羅. 云何十三種補特伽羅. 謂

欲界異生. 色界異生. 無色界異生. 欲界有學.

經數 : 一五七九

經名 : 瑜伽師地論卷第六十四

頁數 : 六五六

上            欄

色界有學. 無色界有學. 欲界無學. 色界無學.

無色界無學. 欲界獨覺. 欲界菩薩. 色界菩薩.

不可思議如來. 又卽如是補1特伽羅. 若造

作若障. 若心若煩惱. 若業若根. 2若界若信

解. 若意樂若隨眠. 若生若習氣. 若聚皆應了

知

復次造作者. 有十二種. 謂善造作. 不善造

作. 無記造作. 出家造作. 彼勝流造作. 彼防護

造作. 生造作. 離欲造作. 解脫造作. 練根造

作. 引發神通造作. 發起他義造作

復次障者. 有十二種. 一業障. 謂作五無間

業故. 二習氣障. 謂先數習諸惡業故. 三放

逸障. 謂大興盛現在前時受用諸欲. 四蓋障.

謂五種蓋隨一現前覆蔽其心. 五懈怠障.

謂由懈怠少分煩惱纏擾其心. 六障□障.

謂十3一種障□隨一現前. 七生障. 謂生無

暇處. 八不生障. 謂佛世尊不現於世. 九信

解障. 謂佛世尊雖現世間而生邪見. 十煩

惱障. 謂由彼故說慧解脫心得解脫. 十一

定障. 謂由彼故說俱分解脫心得解脫. 十

二所知障. 謂由彼故說諸如來心得解脫

復次心者. 略有二種. 一有障心. 二無障心.

煩惱者. 亦略有二種. 謂纏及隨眠. 業者. 亦

略有二種. 謂思及思已. 根者. 亦略有二種.

謂順淨分及順不淨分. 如根如是. 界信解意

樂當知亦爾. 此中差別4者. 根是果性. 界是

因性. 信解是因性. 意樂是果性. 隨眠者. 亦略

有三種. 謂可害及非可害. 生者. 亦略有二

種. 謂無暇生及有暇生. 習氣者. 亦有二種.

中        欄

謂無間生習氣及前生習氣. 聚者. 有三種. 一

邪性定聚. 二正性定聚. 三不定聚. 邪性定聚.

復有二種. 一本性邪性定. 二方便邪性定. 正

性定亦有二種. 一本性正性定. 二方便正性

定. 不定亦有二種. 一本性不定. 二方便不

定

復次由造作等十三種法. 應知廣說十三種

補特5伽羅. 如其所應. 問若有善造作彼一

切不善造作不相應耶. 設不善造作不相

應彼一切有善造作耶. 答應作四句. 或有

善造作非不善造作不相應. 謂諸能造黑白

黑白異熟業者所有善造作. 或有不善造

不相應非善造作. 謂無記造作. 或有善造

作亦不善造作不相應. 謂能造作白白異熟

業. 及不黑不白異熟業. 能盡諸業者所有造

作. 或有非善造作亦非不善造作不相應.

謂能造作黑黑異熟業者所有造作. 如是不

善造作無記造作. 如其所應盡當知. 問若

成就業障亦成就習氣障耶. 設成就習氣

障. 亦成就業障耶. 答應作四句. 或有成就

業障非習氣障. 謂如有一於現法中. 於五

無間業亦作亦增長. 於前生中於此種類

惡不善業不作不增長. 彼現法中能障聖

道. 或有成就習氣障非業障. 謂與此相違.

或有俱成就. 謂於現法中於五無間業亦

作亦增長. 於前生中於此種類惡不善業

亦作亦增長. 彼現法中能障聖道. 或有俱

不成就. 謂與此相違. 云何非安立眞實. 謂

諸法眞如圓成實自性. 聖智所行聖智境界

下       欄

聖智所緣. 云何增益邊. 謂諸法自性略有三

種. 一遍計所執性. 二依他起自性. 三圓

成實自性. 遍計所執自性者. 謂諸所有名言

安立諸法自性. 依假名言數數周遍. 計度

諸法而建立故. 依他起自性者. 謂衆緣生他

力所起諸法自性. 非自然有故說6無性. 圓

成實自性者. 謂如前說. 若於依他起自性或

圓成實自性中. 所有遍計所執自性妄執. 當

知名增益邊. 所以者何. 此自性中彼自性有

不應理故. 此不應理如菩薩地已略顯示.

彼決擇中當廣分別. 又若略說由三因緣不

應道理. 謂種種非一. 品類名言所安立故.

若離名言彼覺不生故. 又彼名言依義轉

故. 損減邊者. 謂於依他起自性. 及圓成實自

性諸有法中. 謗其自相言無所有. 如是眞

義理門. 由遠離二邊理門. 應隨決了. 如其

所應證得敎導二種理門. 由後二種不可思

議意趣理門. 應隨決了. 問如前說別義相應

意趣者此有何義. 答非如言音名身句身

文身義相應意趣. 但是除遣如言音等. 其

餘勝義是名別義相應意趣

復次此中於眞義理門. 由遠離二邊理門

隨決了已. 便能證得所應得義. 由能證得

所得義故. 所餘證得理門. 由不可思議理

門亦隨決了. 又復一切諸佛世尊敎導理門.

由意趣理門亦隨決了. 如是一切隨其所

應. 又若於彼眞義理門隨決了者. 當知能

入五種離生. 一能入未離欲離生. 二能入

7倍離欲離生. 三能入已離欲離生. 四能入

經數 : 一五七九

經名 : 瑜伽師地論卷第六十四

頁數 : 六五七

上        欄

獨覺離生. 五能入菩薩離生. 問若安立諦建

立爲諦. 何因緣故更復顯示非安立諦. 答

若離非安立諦. 二種解脫不應道理. 謂於

相縛及[&FFFF]#重縛. 所以者何. 若有行於諸安立

諦. 彼一切行皆行有相. 行有相故於諸相

縛不得解脫. 於諸相縛不解脫故. 於[&FFFF]#

重縛亦不解脫. 若有行於非安立諦不行

於相. 不行相故於諸相縛便得解脫. 於諸

相縛得解脫故於[&FFFF]#重縛亦得解脫. 問若

唯由彼非安立諦. 於一切縛解脫淸淨. 何

緣顯示安立諦耶. 答爲令資糧及方便道

得淸淨故. 問若卽由彼行有相心於二種

縛解脫淸淨有何過失. 答若有極善定心.

依第四靜慮順決擇分善法中轉緣諸諦境.

彼諸行者於二種縛應得解脫究竟淸淨.

然不淸淨不故不應理. 又世間道出世間道

二種差別應不可立. 然彼二道. 有相無相

有差別故不應道理

云何[&FFFF]#重相. 謂若略說無所堪能不調柔

相. 是[&FFFF]#重相. 此無堪能不調柔相. 復有五

相. 一現重相. 二剛强相. 三障□相. 四怯劣

相. 五不自在轉無堪能相. 由有此相順雜

染品. 違淸淨品相續而住. 是故說爲無所

堪能不調柔相

復次有五諸根大種長養. 謂食長養. 夢長養.

避不平等長養. 梵行長養. 等至長養. 卽此

長養略有二種. 一任持長養. 二不損害長養.

此中最初是任持長養. 後四是不損害長養.

任持長養略有四種. 一變壞任持. 二喜悅任

中          欄

持. 三希望任持. 四攝受執取任持

復次有五種行. 一身行. 二語行. 三意行. 四

業行.  五壽行

復次有五種不放逸. 一依在家品不放逸. 二

依出家品不放逸. 三能遠離不善不放逸. 四

能攝受諸善不放逸. 五修習相續不放逸. 依

在家品不放逸者. 復有五種如前已說. 依

出家品不放逸者. 復有十種. 如聲聞地決擇

毘奈耶相應中我當廣說. 能遠離不善不放

逸者. 當知卽是前二正斷. 能攝受諸善不放

逸者. 當知卽是後二正斷. 修習相續不放逸

者. 謂1於善法無間殷重精勤修習

復次名有五種. 一心. 二心所有法. 三善. 四不

善. 五無記. 色有五種. 一諸大種. 二大種所

造. 三有見有對. 四無見有對. 五無見無對

復次有五無明. 一義愚. 二見愚. 三放逸愚.

四眞實義愚. 五增上慢愚

復次有五種有愛. 一法性愛. 二誓願愛. 三愚

癡愛. 四厭離愛. 五思擇愛

復次由五種相. 當知建立無□無愧. 一於

染汚現行無有羞恥. 二於善不現行無

有羞恥. 三於捨法受無有羞恥. 四親近

惡友無有羞恥. 五於所作不能成辦無

有羞恥. 當知與此五相相違五種妙相建

立□愧

復次由五種相當知建立惡說者性. 一無

行故. 二邪行故. 三不忍故. 四無羞恥故. 五

不律儀故. 由五種相建立惡友. 一無羞恥.

二有邪見. 三有懈怠. 四有邪行. 五性怯劣.

下          欄

當知與此五相相違五種妙相立善說者及

與善友. 復次由五種相立奢摩他. 一近分

定所攝世間奢摩他. 二根本色定所攝世間

奢摩他. 三根本無色定所攝世間奢摩他. 四

聲開獨覺作意所攝出世奢摩他. 五菩薩作

意所攝出世奢摩他

復次由五種相當知建立毘[&FFFF]#舍那. 一盡

所有性毘[&FFFF]#舍那. 二如所有性毘[&FFFF]#舍那. 三

有相毘[&FFFF]#舍那. 四思心毘[&FFFF]#舍那. 五觀察毘

[&FFFF]#舍那

復次略由五相建立欲漏. 一不定地事生

隨眠故. 二隨順惡行故. 三善相違故. 四耽

著諸欲故. 五能生壞苦2苦苦果故. 彼諸煩

惱說名欲漏. 略由五相建立有漏. 一能生

劣界諸煩惱. 二能生中界諸煩惱. 三能生妙

界諸煩惱. 四能生無欲樂有諸煩惱. 五能生

有欲樂有諸煩惱. 略由五相立邪解脫欲無

明漏. 一有想論者. 由有想論門生起無明.

二無想論者. 由無想論門生起無明. 三非

有想非無想論者. 由非有想非無想論門生

起無明. 四斷見論者. 由斷見論門生起無

明. 五現法涅槃論者. 由現法涅槃論門生

起無明

復次略由五相應知諸法差別道理. 一由

相故. 二由體故. 三由業故. 四由法故. 五

由因果故. 相者. 謂由所依故及行住故. 體

者. 謂由自體相故及差別相故. 業者. 謂由

自作用故及邪正行故. 法者. 謂由染淨故及

世俗勝義諦故. 因果者. 謂由近遠故及愛非

經數 : 一五七九

經名 : 瑜伽師地論卷第六十五

頁數 : 六五八

上       欄

愛故

復次有三種論. 一聽聞究竟論. 二諍訟究竟

論. 三正行究竟論. 聽聞究竟論者. 謂婆羅門

諸惡[&FFFF]#術. 諍訟究竟論者. 謂諸外道因明論.

正行究竟論者. 謂佛聖敎. 復有三論. 一無義

論. 二邪義論. 三第一義論. 此如前隨其

所應. 復有三論. 一矯詐論. 二虛僞論. 三出離

苦果論. 如是1三論應知如前隨其所應

復次若欲造論. 當先歸禮二所敬師方可

造論. 恭敬法故. 先應歸禮論本大師. 恭

敬義故. 復應歸禮開闡義師. 欲造論者.

要具六因乃應造論. 一欲令法義當廣流

布. 二欲令種種信解有情. 由此因緣隨一

當能入正法故. 三爲令失2沒種種義門

重開顯故. 四爲欲略攝廣散義故. 五爲

欲顯發甚深義故. 六欲以種種美妙言辭

莊嚴法義生淨信故. 將造論時. 要以四

德先自安處乃可造論. 一於昔諸師應離

□慢. 二於有情類當起大悲. 三於同法者

深生敬愛. 四不欲彰己有勝3技能. 云何

於昔諸師應離□慢. 謂造論時無如是

心. 古昔諸師尙能造論. 肉我今者當不造

耶. 要離如是□慢染心乃應造論. 云何於

有情類當起大悲. 謂造論時作如是觀. 若

不造論. 無量有情於諸善法定當退失. 又

餘情類墮生老病. 乃至廣說. 是諸有情因我

造論. 若能解了乃至一句善說妙義. 如是

如是當奉行者. 彼於長夜必獲大義利益

安樂. 要發如是增上心已乃應造論. 云何

中        欄

於同法者深生敬愛. 謂造論時作如是觀.

若不造論爲欲利他諸同法者於利他事

定當退失. 云何不欲彰己有勝*技能. 謂

造論時無如是心. 當令世間咸謂於我聰

叡明哲能造論者開闡義者深生淨信因

此多獲利養恭敬. 但爲自他善根增長. 以

無染心乃可造論

復次此中如實開示如來所說經義. 名莊

嚴經. 譬如紅連其花未開雖生歡喜不如

敷榮. 又如眞金未爲嚴具雖生歡喜不

如成4功. 又如美膳未及得食雖生歡喜

不如已食. 又如慶書未暇開覽. 雖生歡

喜不如披閱. 又如珍寶未得現前雖生

歡喜不如已得現前受用. 如是如來所說

經義. 若未顯發雖生歡喜不如開示. 如

說造論名莊嚴經

復次略有七種通達. 一字通達. 二字義通達.

三能取通達. 四能取義通達. 五繫縛通達. 六

解脫通達. 七法性通達. 字通達者. 通達爲

常. 字義通達者. 達爲無常. 能取通達者. 謂

根識等達安立諦或非安立. 如能取通達. 能

取義通達當知亦爾. 繫縛通達者. 通達相縛

或[&FFFF]#重縛. 與此相違當知說名解脫通達.

法性通達者. 謂能通達法性安住法界安住.

非從自在自性士夫中間等有

復次由十相故具足多聞. 謂善說者說故.

顯了文句說故. 盡其所有如其所有義說

故. 安樂方便加行說故. 離衆苦說故. 如是

五種復有五種. 謂不心過失而聽法故. 但

下        欄

心涅槃而聽法故. 善聽法故. 諦聽法故.

於5依名句文身義審諦觀察而聽法故. 於

此地中餘決擇文. 更不復現6

瑜伽師地論卷第六十四

瑜伽師地論卷第六十五

彌勒菩薩說

*三藏法師玄□奉   詔譯

攝決擇分中思所成慧地之一

如是已說聞所成慧地決擇. 思所成慧地決

擇我今當說. 謂若略說有四種思議. 一事思

議. 二有非有思議. 三因果思議. 四乘思議. 事

思議者. 略依六事. 所謂蘊事乃至根事. 有非

有思議者. 如本地分已說. 因果思議者. 如

有尋有伺地已說. 乘思議者. 如聲聞獨覺菩

薩地已說

復次略有二種7思議. 謂惡思思議及善思思

議. 惡思思議者. 如本地分已說. 若依黑品.

謂如有一不避無明不應思等而起思議.

善思思議者. 與此相違應知其相. 如惡思

善思如是. 非法所引法所引. 非毘奈耶所

引毘奈耶所引. 非聖聖. 不善善. 不應修應

修. 不好好. 黑白. 引無義引有義. 下劣微妙.

有罪無罪. 應遠離不應遠離等. 當知亦爾

復次如世尊言. 諸聖弟子有知爲有. 非有

知爲非有. 此中云何爲有. 云何非有. 略由

二相應知是有. 何等爲二. 一若生已生現

經數 : 一五七九

經名 : 瑜伽師地論卷第六十五

頁數 : 六五九

上         欄

在故. 應知是有. 二若實物故事故義故圓成

實故. 應知是有. 云何應知. 略說實有及假

有相. 謂若諸法. 不待所餘不依所餘施

設自相. 應知略說是實有相. 若有諸法. 待

於所餘依於所餘施設自相. 應知略說是

假有相. 非實物者. 謂以色等諸蘊想事爲

待爲依. 施設有我及有情等. 乃至廣說. 此

中色等諸蘊想事是實物有. 我及有情命者

生者數取趣等非實物有. 唯是假有. 如於

色等諸蘊想事. 假立我等如是. 卽於色等

想事. 假立色等. 又於色香味觸想事. 假立

飮食車乘甁衣諸莊嚴具舍軍林等. 又於有

爲諸法想事. 假立生老住無常種子. 有表無

表得命根衆同分. 名身句身文身異生性. 和

合不和合流轉定異相應勢速次第時方及

數. 又復唯以諸色不轉爲待爲依. 假立虛

空虛空無爲. 又唯以名中間不轉爲待爲

依. 假施設有無想等至滅盡等至等. 問於

因成道理中. 依何道理能決定知我非實

有. 答不可得故不可見故. 云何不可得. 謂若

內若外若二中間. 若離諸蘊. 都不可得. 云何

不可見. 謂如眼等實有諸處. 各各別有業

用可見. 如是所計我別業用都不可見. 如

是自相不可得故. 又別業用不可見故. 應知

所計我非實有. 問若如是我於內外等都

不可得亦不可見. 何故出家諸外道等亦

得亦見. 由此因緣愛樂顯示建立實有. 答

不得不見. 但由身見及與我慢爲依止故.

起邪分別起邪計度不如正理. 愛樂顯示

中         欄

建立爲有. 云何知我非實有故非現有故.

而不可得亦不可見. 謂諸計我爲實有者

遠極彼岸不過四種. 一者計我卽是諸蘊.

二者計我異於諸蘊住諸蘊中. 三者計我

非卽諸蘊而異諸蘊. 非住蘊中而住異

蘊離蘊法中. 四者計我非卽諸蘊而異諸

蘊. 非住蘊中亦不住於異於諸蘊離蘊

法中. 而無有蘊. 一初蘊法都不相應. 依我

分別計爲有者. 皆攝在此四種計中. 除此

更無若過若增. 如是一切我實有性皆不應

理. 何以故. 若計有我卽是諸蘊非異蘊者.

是則此我但於諸蘊而假建立. 斯過自至. 所

以者何. 諸蘊無常. 各與自相而共相應. 我

卽彼故非常非一非實有性. 是故此計不

應道理. 若計有我異諸蘊者. 此所計我.

爲是無常爲是常耶. 若無常者. 則所計我

刹那刹那異起異滅. 此處異死餘處異生. 異

作異受. 斯過自至. 又異諸蘊別有一我. 若

內若外若1二中間. 有生有滅都不可得. 是

故此計不應道理. 若我常者. 無有變異是

其常相. 此所計我若無變異. 二因緣變皆不

應理. 非於當來亦非現法. 若於當來我

無變者. 便應無生無老無病無死無損.

亦復不應一時爲天一時爲人. 或爲傍生

或爲鬼趣. 或時爲彼那落迦等. 於現法中

我若不變. 便應於彼愛非愛等種種境界.

無樂無苦無愛無□亦無有癡. 略說不應

由苦樂等之所變異. 不應隨一貪等煩惱

及隨煩惱之所變異. 如是我於當來現法

下          欄

無變異故. 不應爲樂之所饒益. 亦不應

爲屬彼煩惱之所染汚. 不應因此行法非

法. 不應爲苦之所損害. 亦不應爲屬彼

煩惱之所染汚. 不應因此行法非法. 此我

如是. 於現法中與法非法不相應故. 於

當來世愛非愛身無因緣故. 應不得生.

由此道理汝應不計此常住我. 由別內身

變異所作. 於當來世生老死等種種變異. 如

是此我便無各別. 內身生老病死等時樂時

苦時及染汚時. 則應畢竟解脫淸淨. 是故此

計不應道理

復次若計有我異於諸蘊住異諸蘊離蘊

法中者. 彼所計法遠離諸蘊. 有之自相尙不

可得. 何肉爲我之所安住. 譬如有言我審

了知石女兒頂繫空華□. 應知2此計亦復

如是. 是故此計不應道理

復次若計有我一切蘊法不相應故無有蘊

者. 此所計我若無有蘊便無有色. 非身相

應. 亦非苦樂等受相應. 亦非衆多種種差別

諸想相應. 亦非善不善無記思等相應. 亦非

受用色等境界分別意相應. 如是此我應

無所依無受無想無思慮等亦無分別. 是

則此我不由功用. 究竟解脫無有染汚. 是

故此計不應道理

復次由彼一切依我分別. 妄所計我不成

就故. 當知我等於諸蘊中但假建立. 非實

有物. 由我非有唯有蘊故. 一切雜染淸淨

道理皆得成就. 謂有內外諸處生故. 於現

法中起無明觸. 由此於身便有饒益損減

經數 : 一五七九

經名 : 瑜伽師地論卷第六十五

頁數 : 六六○

上             欄

受生. 由此爲緣發起和合乖離等愛及有.

依此一切煩惱隨煩惱轉. 爲此義故淨不淨

業生起可得. 如是煩惱業生起故. 當來1後

有生老死等一切苦法皆悉得生. 如是且

於無常蘊中無實我故. 雜染道理皆得成

就. 又由他音內正作意爲因緣故. 遠離無

明發起於明. 由無癡故了達諸受皆悉是

苦. 由此能斷於諸受中所有貪愛. 及斷依

此一切煩惱若隨煩惱. 由此因緣能感後

有淨不淨業不復生起. 如是由業煩惱斷

故. 一切後有及生等苦永更不生. 如是無

我唯有蘊故. 一切雜染淸淨道理皆得成

就

復次此中假立一切有情. 所謂無足二足四

足多足. 有色無色有想無想非想非非想處

有情. 當知如是九種有情. 略由三種因緣

水立. 總攝一切有情之類. 謂依往來身動差

別. 建立無足乃至多足有情. 依身差別. 建

立有色無色有情. 依心差別. 建立有想無想

非想非非想處有情

復有離繫出家外道. 作如是說. 一切樹等

皆悉有命. 見彼與內有命數法. 2同增長

故. 應告彼言. 汝何所欲. 樹等增長爲命爲

因. 爲更有餘增長因耶. 若彼唯用點爲因

者. 彼未捨命. 而於一時無有增長不應

道理. 若更有餘增長因者. 彼雖無命. 由自

因緣亦得增長故不應理. 又應告彼. 汝

何所欲. 諸無命物無有增長. 爲有說因

爲無說因. 若有說因. 此說因緣不可得故.

中         欄

不應道理. 若無說因. 無因而說而必爾者.

不應道應. 又應告彼. 汝何所欲. 諸樹等物

與有命物. 爲一向相似. 爲不一向相似. 若

言一向相似者. 諸樹等物根下入地上分增

長. 不能自然遙動其身. 雖與語言而不報

答. 曾不見有善惡業轉. 斷枝條已餘處更

生. 不應道理. 若言不一向相似者. 是則

由相似故可有壽命. 不相似故應無壽

命. 不應道理. 如是增長餘因有無. 有故無

壽命物不增長. 說因有無. 有故相似一向

不一向故. 此所計度不應道理

問何緣故知色香味觸如是如是別安立中.

飮食車乘甁Ｃ衣服莊嚴具等諸想事物皆是

假有. 答由彼想物. 或於是處色等想物聚

中而轉. 或於是處色等想物聚中不轉. 若

於是處色等想聚有食想轉. 非於是處飮

等想轉. 若於是處車乘想轉. 非於是處衣

等想轉. 如是所餘乃至廣說. 諸假有想若轉

不轉. 當知亦爾. 一切色香味觸想事. 遍於

一切飮食車乘甁Ｃ衣服莊嚴具等諸想事

中. 無差別轉. 是故當知. 飮食車乘甁Ｃ衣

服莊嚴具等. 皆是假有. 色香味觸是實物有.

復次依諸有法立假想物. 非一衆多種種

品類. 當知略說總有二種. 一依止一聚. 二

依止非一聚. 各別飮食車乘衣服莊嚴具等.

名依止一聚. 諸3彩□業彫4素  業宅舍宮

殿軍林等物. 名依止非一聚

復次云何有色諸法. 謂若略說有十色. 處及

法處所攝色. 由彼諸色具色自相. 卽以此

下        欄

事還說此事. 是故說名有色諸法. 此有色

法由五種相差別建立. 何等爲五. 一事故.

二自相故. 三共相故. 四界故. 五業故. 此中諸

所有色. 彼一切若四大種. 若四種大種所造. 應

知是名略攝色事. 除此更無若過若增. 諸

色自相復有三種. 一淸淨色. 二淸淨所5取

色. 三意所取色. 謂四大種所造五識所依五

淸淨色眼等處攝. 名淸淨色. 色等五境同分

淸淨色之境界. 名淸淨所取色. 若與識俱諸

淸淨色與識同境. 故名同分. 若離於識諸

淸淨色前後自類相續而轉. 名彼同分色. 三

摩地所行影像等色. 名意所取色. 諸色共相

亦有三種. 謂一切色若據方處各別安立.

若可宣說方處差別. 名初共相. 又一切色

若淸淨. 若淸淨所取增減相. 當知是名第二

共相. 又卽此一切色若觸所觸卽便變壞. 或

以手足塊刀杖等. 或由塞熱飢渴蚊□風日

蛇□諸觸所觸卽便變壞. 當知是名第三共

相. 若由定地色愛諸業之所生起. 名色行

色. 若不定地色愛諸業之所生起. 名欲行

色. 如是諸色由界差別略有二種. 無色界

中無如是色. 又前所說諸色共相. 謂觸所

觸卽便變壞. 如是共相非一切一切遍. 除欲界

天遍餘一切. 欲界天中所有諸色. 但有手

足塊刀杖等所觸變壞. 無有寒熱飢渴等觸

之所變壞. 由彼天中諸飮食等衆資生具

隨欲所生則便成辦. 是故於彼雖有飢渴

不爲損害. 色界諸色無有手足塊刀杖等

所觸損壞. 亦無餘觸之所損壞. 若善不善